section_heading: Povijest sastava
paragraph_text: Dvije godine kasnije izdan je zadnji album Haustora. Rundek je na sebe preuzeo i produkciju i design omota. Kao članovi su skupine navedeni Rundek, Zajec, Gulić, Prica, Santro, Pavlica, te sintesajzerist Julije Reljić i basist Marino Pelajić (dok je svirao u Filmu nazivao se Udo Barraccudo). Kao gosti su tu Jurij Novoselić, Robert Lovrić, ali i Srđan Sacher na četiri pjesme. Rundek je ovaj put pružio priliku i nekom drugom: pjesmu "Skidaj se" napisala je i izvela grupa "Hipno" u kojoj je bas-gitaru svirao Zoran Zajec. Kasnije je ista grupa promijenila ime u "Kišni psi", koja se sastajala od Ante Perkovića, autora materijala i ritam gitarista, a solo gitaru je svirao Zoran Zajec.